รัฐบาลไทย-ข่าวทำเนียบรัฐบาล-ปลัดกระทรวงเกษตรฯ หารือ Young Smart Farmer และผู้ประกอบการธุรกิจเกษตรออสเตรเลีย แลกเปลี่ยนการใช้เทคโนโลยีการป้องกันโรคในพืชและสัตว์
วันพฤหัสบดีที่ 8 กันยายน 2565
ปลัดกระทรวงเกษตรฯ หารือ Young Smart Farmer และผู้ประกอบการธุรกิจเกษตรออสเตรเลีย แลกเปลี่ยนการใช้เทคโนโลยีการป้องกันโรคในพืชและสัตว์
ปลัดกระทรวงเกษตรฯ หารือ Young Smart Farmer และผู้ประกอบการธุรกิจเกษตรออสเตรเลีย แลกเปลี่ยนการใช้เทคโนโลยีการป้องกันโรคในพืชและสัตว์
เมื่อวันที่ 8 กันยายน 2565 ดร.ทองเปลว กองจันทร์ ปลัดกระทรวงเกษตรและสหกรณ์พร้อมด้วยนายคริส ทีนนิ่ง (Mr. Chris Tinning)ผู้ช่วยปลัดกระทรวงเกษตร ประมงและป่าไม้ออสเตรเลีย ประธานร่วมของการประชุมคณะทํางานร่วมว่าด้วยความร่วมมือทางวิชาการด้านการเกษตรไทย – ออสเตรเลีย ครั้งที่ 22   เข้าเยี่ยมชมและศึกษาดูงานการฉายรังสีเป็นมาตรการสุขอนามัยพืชสําหรับสินค้าผักผลไม้สดตามข้อกําหนดของรัฐบาลออสเตรเลีย ณ โรงงานฉายรังสีบริษัทSteritech Merrifield Irradiation เมือง Micklehamรัฐวิคตอเรีย ประเทศออสเตรเลีย ซึ่งเป็นบริษัทที่มีความชํานาญในการฉายรังสีมากว่า ๕๐ ปีโดยปัจจุบันมีการให้บริการเทคนิค Cobalt 60 รังสี X-ray และรังสี E beam ตามข้อกําหนดของประเทศปลายทาง ทั้งนี้ รัฐบาลออสเตรเลียอนุญาตให้ใช้การฉายรังสีในสินค้าผลไม้สดส่งออกมาตั้งแต่ปี ๒๕๔๒ และมีมาตรการสําหรับภายในประเทศในปี ๒๕๕๔ ในผลไม้ทุกชนิด เป็นการแสดงถึงความปลอดภัยทางอาหารของการฉายรังสี ซึ่งได้รับการยอมรับจากผู้ประกอบการค้าปลีกและผู้บริโภคภายในประเทศโดยมาตรการฉายรังสีองตลาดในประเทศมีอัตราการเติบโตถึงร้อยละ 700และตลาดส่งออกร้อยละ 50 ผลไม้ที่มีการฉายรังสีมากที่สุดคือ องุ่น คิดเป็นร้อยละ 34 รองลงมาคือ มะม่วง คิดเป็นร้อยละ 22
ที่ผ่านมา มาตรการกําจัดศัตรูพืชของออสเตรเลียมีอยู่ 3 ทางเลือก ได้แก่ 1) การรมด้วยเมทิล
โบมายด์ (Fumigation) 2) การกําจัดศัตรูพืชด้วยความเย็น (Cold Disinfestation) 3)การกําจัดศัตรูพืชด้วยวิธีอบไอน้ํา (Vapor Heat Treatment) โดยรัฐบาลออสเตรเลียรับรองระบบการฉายรังสีว่าเป็นมาตรการที่ปลอดภัย ไร้สารเคมี และไร้สารตกค้าง ทั้งนี้ ประเทศไทยเป็นหนึ่งในประเทศผู้นําในการใช้การฉายรังสี สําหรับผลไม้ส่งออกไปยังออสเตรเลีย นิวซีแลนด์ และสหรัฐอเมริกา โดยเฉพาะสินค้ามะม่วง ที่ออสเตรเลียและไทยมีฤดูกาลผลิตที่แตกต่างกัน จึงเป็นโอกาสของมะม่วงพรีเมียมที่ส่งออกจากไทยไปยังออสเตรเลียซึ่งรัฐบาลทั้งสองประเทศสนับสนุนมาตรการฉายรังสี เพื่อทดแทนการรมควันด้วยเมทิลโบมายด์ทั้งยังเป็นการช่วยลดต้นทุนห่วงโซ่อุปทานของการบําบัดด้วยความเย็นและการอบไอน้ํา การหารือระหว่างกันในครั้งนี้ นับว่าประเทศไทยสามารถได้รับข้อมูลและเรียนรู้เทคโนโลยีสมัยใหม่ของออสเตรเลีย เพื่อนําไปปรับใช้กับการกําจัดศัตรูพืชของประเทศไทยได้เป็นอย่างมาก
“การหารือระหว่างกันในครั้งนี้ นับว่าเป็นประโยชน์ของประเทศไทย ที่สามารถได้รับข้อมูลและเรียนรู้เทคโนโลยีสมัยใหม่ของออสเตรเลีย เพื่อนําไปปรับใช้กับการกําจัดศัตรูพืชของประเทศไทยได้เป็นอย่างมาก และขอชื่นชมการบริหารจัดการที่ใช้เทคโนโลยีและนวัตกรรมมาปรับใช้ในธุรกิจเกษตร และการใช้หลักการตลาดนําการผลิตที่สามารถสร้างมูลค่าเพิ่มของสินค้าเกษตรที่ตอบสนองความต้องการและรสนิยมของผู้บริโภคที่หลากหลาย โดยได้รับการสนับสนุนจากภาครัฐและภาคธุรกิจ” ดร.ทองเปลว กล่าว
นอกจากนี้ คณะยังได้แลกเปลี่ยนกับเกษตรกรผู้ผลิตและผู้ประกอบการส่งออกเชอรี่รัฐวิคตอเรีย (Young Smart Farmer)หนึ่งในผู้ปลูกเชอรี่รายใหญ่ของประเทศออสเตรเลียเนื่องจากสามารถลดความเสียหาย คงคุณภาพความสดของสินค้าและยืดอายุการเก็บรักษา และได้รับประโยขน์จากมาตรการฉายรังสีที่ขยายโอกาสในการค้าเชอรี่สดทั้งในและส่งออก โดยมีคู่ค้าที่สําคัญ ได้แก่ นิวซีแลนด์ เวียดนาม อินโดนีเซีย เป็นต้น